polyglot-tagger/wikipedia-language-snippets-filtered huggingface dataset:
மர-எல்வுகளுக்கும் ஏரியூர் மக்களுக்கும் பகிர்ந்தளிக்கப்பட வேண்டிய புதையலின் நியாயமான பங்கை வேண்டிய எல்வுகளின் மன்னர் திரண்டுயில் மற்றும் வில்லாளர் பார்ட் ஆகியோரின் கோரிக்கைகளைக் கேட்ட தோரின், பேராசையின் காரணமாக புதையலில் அவர்களுக்கான உரிமையை ஒப்புக்கொள்ள மறுத்துவிட்டார். அவர் தனது புதிய போட்டியாளர்களுக்கு எதிராக மலையை பலப்படுத்தினார் மேலும் படையின் வலுவூட்டலுக்காகத் தனது உறவினர் இரும்புக்கால் டாய்னுக்குத் தூது அனுப்பினார். எல்வுகள், ஏரியூர் மக்கள் மற்றும் குள்ளர்களுக்கிடையேயான பிணக்கைத் தீர்க்கும் பொருட்டு ஒரு பேரப்பொருளாகப் பயன்படுத்த எண்ணி ஆர்கன்ஸ்டோனை பில்போ திருடிச் சென்றதை அறிந்து கோபம் கொண்டு அவரை மலையிலிருந்து விரட்டிவிட்டார்.
தோரின் ஓக்கன்ஷீல்டு அல்லது மலையடி மன்னன், திரோரின் மகன் திராய்னின் மகன் இரண்டாம் தோரின் ஓக்கன்ஷீல்ட்' என்பவர் 1937 ஆம் ஆண்டு வெளியான ஜே. ஆர். ஆர். டோல்கீன் த காபிட்டு எனும் புனைகதையில் முதன்முதலில் தோன்றிய ஒரு கற்பனையான கதாபாத்திரம் ஆகும். சிமாக்கு எனும் டிராகனிடமிருந்து தனது பிறப்பிடமான எரபார் எனப்படும் தனிமலையை மீட்டெடுப்பதை நோக்கமாகக் கொண்டு தேடற்பயணம் சென்ற குள்ளர் குழாமின் தலைவர். இரண்டாம் திராய்னின் மகனும் திரோரின் பேரனுமான தோரின் நாடு கடத்தப்பட்டிருந்த நிலையில் டூரின் மக்களின் தலைவனார். தோரினின் பின்புலம் 1955 ஆம் ஆண்டு வெளியான த ரிட்டன் ஆப் த கிங் என்ற புனைகதையின் பின்னிணைப்பில் விளக்கப்பட்டுள்ளது.
கி. பி. 1980 ஆம் ஆண்டில் டோல்கீனின் மரணத்திற்குப் பின் வெளியிடப்பட்ட கட்டுரைகள் மற்றும் இடைநிலத்தைப் பற்றிய கதைகளின் புத்தகம் முற்றுபெறாக் கதைகள் எனப்பெயரிடப்பட்டு வெளிவந்தது. இது பில்போவைத் தனது குழுவில் ஏற்றுக்கொள்வதற்கான தோரினின் காரணங்களை விவரிக்கிறது. 'த குவெஸ்ட் ஆஃப் எரபார்' கதையில் சித்தரிக்கப்பட்டுள்ளபடி, தேடலைத் தொடங்குவதற்கு சற்று முன்பு தோரின் கேண்டால்ஃபை மதுவிடுதியில் சந்தித்தார். எரபாரில் ஊடுருவுவதற்கு வேகத்தைக் காட்டிலும் விவேகம் சிறந்தது என்றுரைத்து, அதனால் அவர்களுக்கு ஒரு கன்னமிடும் திருடன் தேவை என்று அவருக்கு கேண்டால்ஃப் விளக்கினார்.
த காபிட்டில் தோரின் மற்றும் குள்ளர்கள், சிமாக்கிடமிருந்து புதையலைத் திரும்பப்பெற, மந்திரவாதி காண்டால்ப்பின் அறிவுரையின் பேரில் பில்போவை ஒரு கன்னமிடு திருடனாகப் பணியமர்த்த எண்ணி பில்போ பேக்கின்ஸின் வீட்டிற்குச் சென்றனர். ஸ்மாக் சுமார் 150 ஆண்டுகளுக்கு முன்பு எரபாரைத் தாக்கி குள்ளர்களின் மலையையும் அவர்களின் புதையலையும் பறித்துக்கொண்டது. புதையலை, குறிப்பாகத் தனது பரம்பரைச் சொத்தான மலையின் நெஞ்சு எனப்படும் ஆர்கன்ஸ்டோனைத் திரும்பப் பெறுவதில் தோரின் உறுதியாக இருந்தார்.
நீண்ட தாடியைக் கொண்ட தோரின் எல்வகளையும் மனிதர்களையும் விட உயரம் குறைந்திருந்தாலும், மற்ற குள்ளர்களைக் காட்டிலும் மிகவும் உயரமானவராக அறியப்படுகிறார். நீளமான வெள்ளிக்குஞ்சம் கொண்ட தனித்துவமான ஒரூ வான்நீலநிற மேலங்கியை அணிந்தவராக விவரிக்கப்படுகிறார். தங்கச் சங்கிலி அணிந்தவராகவும் யாழிசைக்கும் திறமை கொண்டவருமான அவர் தனது முக்கியத்துவத்தையும் மேன்மையான பிறப்பையும் பற்றிய உயர்ந்த எண்ணங்கொண்டவர்.
தோரின் இறந்தபின் ஆர்கென்ஸ்டோனுடன் அடக்கம் செய்யப்பட்டார், மேலும் ஆர்கிறிஸ்ட் வாளும் அவரது கல்லறையில் வைக்கப்பட்டது. ஓர்க்குகள் அணுகினால் அந்தவாள் நீல நிறத்தில் ஒளிரும், எனவே திடீரென எதிர்பாராத் தாக்குதல் மூலம் தனிமலையைக் கைப்பற்ற முடியாத நிலை ஏற்பட்டது. தோரினுக்குப்பின் அவரது பாட்டனார் வழி உடன்பிறப்பான டாய்ன், டூரின் மக்களின் தலைவரானார்.
ஏரியூரில் இருந்து தேவையான பொருட்களுடன் குழாமை எரபாருக்குத் தோரின் வழிநடத்திச் சென்றார். ஸ்மாக் அழிக்கப்பட்ட பின்னர், குள்ளர்கள் புதையலை மீட்டெடுத்தனர். பில்போவின் பணியால் மிகவும் மகிழ்ச்சியடைந்த தோரின், மித்ரிலால் செய்யப்பட்ட ஒரு சங்கிலி அங்கியைத் தனது கட்டணத்தின் முதல் தவணையாகக் கொடுத்தார்.
ஊக்கமுள்ள அல்லது மதிநுட்பமான தலைவர் அல்லர் எனினும் அவர் ஒரு திறமையான, தந்திரமிகுந்த போர்வீரர். தோரின் புத்திசாலி, பெருமை, தைரியம் மற்றும் பழிவாங்கும் தன்மைகளைக் கொண்டவர். தோரின் செருக்குடையவராகவும் கடுமையானவராகவும் எரிச்சல் தரும் விதத்தில் குறுக்கிடுபவராகவும் விவரிக்கப்படுகிறார்.
எரெட் லூயின் எனப்படும் நீலமலைகளில் உள்ள தனது வீட்டை அவர் நாடுகடத்தப்பட்டோருக்கான மோசமான தங்குமிடம் என்று குறிப்பிடுகிறார். தனது குடும்பத்திற்கு உரித்தான பேராசைக் குணத்தைக் கொண்டிருப்பினும் தனது செல்வத்திற்கும் மேலாக மற்றவர்களின் நலனை மதிப்பிடுபவராக சித்தரிக்கப்படுகிறார்.
அர்மீனா ராணா கான் இவர் ஒரு பாக்கித்தானிய கனடிய திரைப்பட மற்றும் தொலைக்காட்சி நடிகை மற்றும் விளம்பர நடிகையாவார். பாக்கித்தானின் மிகவும் பிரபலமான நடிகைகளில் ஒருவரான இவர் லக்ஸ் ஸ்டைல் விருது, ஹம் விருது மற்றும் நிகர் விருது போன்ற விருதுகளுக்கு பரிந்துரைக்கப்பட்டுள்ளார். அவர் பெரும்பாலும் வெற்றிகரமான தொலைக்காட்சித் தொடர்களில் நடித்துள்ளார். இதன் மூலம் அர்மீனா கான் உருது பொழுதுபோக்கு துறையில் தன்னை நிலைநிறுத்திக் கொண்டுள்ளார். 2016 ஆம் ஆண்டில், ஈஸ்டர்ன் ஐ என்ற செய்தி நிறுவனம் அவரை "50 கவர்ச்சியான ஆசிய பெண்களில்" ஒருவராக பெயரிட்டது, அடுத்த ஆண்டு, அவருக்கு பாக்கித்தான் சாதனை விருதுகளில் பெண்கள் அதிகாரமளித்தல் விருது வழங்கப்பட்டது.
காதல் தொடரான இஷ்க் பராஸ்ட் மற்றும் கார்ப் ஆகியவற்றில் அவர் நடித்ததற்காக பரவலான விமர்சனங்களைப் பெற்றார். 2015 மற்றும் 2016 ஆம் ஆண்டுகளில், பின் ராய் அன்சூ புதினத்தின் திரைப்படம் மற்றும் தொலைக்காட்சி தழுவலில் அவர் பக்கத்து வீட்டுப் பெண் போன்ற தோற்றம் கொண்ட ஒரு பெண் வேடத்தில் நடித்தார், முன்னாள் சிறந்த துணை நடிகைக்கான லக்ஸ் ஸ்டைல் விருதுக்கு பரிந்துரைக்கப்பட்டார் . காதல் நகைச்சுவைப்படமான ஜனான் மற்றும் போர்த்திரைப்படமான யால்கர் போன்ற படங்களில் கதாநாயகியாக நடித்து உருது திரைத்துறையில் தன்னை நிலைநிறுத்திக் கொண்டார், இவை இரண்டும் எல்லா காலத்திலும் அதிக வசூல் செய்த பாக்கித்தான் படங்களில் ஒன்றாகும் .
பாகிஸ்தான் பெற்றோருக்கு டொராண்டோவில் பிறந்த கான், மான்செஸ்டரில் வளர்ந்து மான்செஸ்டர் பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார். கான் சில மாதங்கள் ஒரு விளம்பர நடிகையாக பணியாற்றினார், பின்னர் கேன்ஸ் திரைப்பட விழாவில் திரையிடப்பட்ட ரைத்தே என்ற பிரித்தன் குறும்படத்தின் மூலம் அறிமுகமானார். பாக்கித்தானிலிருந்து வந்து இந்த விழாவில் பங்கேற்ற முதல் நடிகையாவார். காதல் தொலைக்காட்சித் தொடரான முஹாபத் அப் நஹி ஹுகி இல் ஒரு எதிர்மறை பாத்திரத்த்தில் நடித்ததன் மூலம் முக்கியத்துவம் பெற்றார், ஹம் விருதுகளில் சிறந்த எதிர்மறைப் பாத்திரம் என்ற பரிந்துரையைப் பெற்றார்.
அவர் டொராண்டோவில் தனது பள்ளிப் படிப்பைச் முடித்தார், இருப்பினும், குடும்பம் பின்னர் மான்செஸ்டருக்கு இடம் பெயர்ந்தபோது அவர் மான்செஸ்டர் பல்கலைக்கழகத்தில் பயின்றார், வணிக நிர்வாகத்தில் கௌரவ பட்டம் பெற்றார். பின்னர் அவர் ஈலிங் ஸ்டுடியோஸ் மற்றும் பைன்வுட் ஸ்டுடியோவில் முறை நடிப்பைப் படித்தார். இவரது கூற்றுப்படி, இவர் பாக்கித்தான் மற்றும் கனடாவின் இரட்டை குடியுரிமையைப் பெற்றுள்ளார். கான் ஆங்கிலம் மற்றும் உருது மொழிகளில் சரளமாக உள்ளார். மேலும் அரபு மொழியை இவரால் படிக்க முடியும்.
நடிகையாக மாறுவதற்கு முன்பு கான் 2010 இல் விளம்பரங்களில் தோன்றினார். இந்த நேரத்தில், அவர் நிசாத் லினன், பெசில் வங்கி மற்றும் ஸ்பிரைட் உட்பட பல்வேறு பொருட்களுக்கான விளம்பரங்களில் தோன்றினார். அவர் பாக்கித்தான் மற்றும் பிரித்தனில் ஒரு பிரபலமான விளம்பர நடிகையாக தன்னை நிலைநிறுத்திக் கொண்டார், விரைவில் திரைப்பட வேடங்களுக்கான வாய்ப்புகளைப் பெறத் தொடங்கினார்.
கான் 1987 மார்ச் 30 அன்று டொராண்டோவின் ஒன்ராறியோவில் பாக்கித்தான் பெற்றோருக்குப் பிறந்தார். அவரது தந்தை ஒரு தொழிலதிபர், மற்றும் அவரது தாய் ஒரு இல்லத்தரசி ஆவார். ஒரு மூத்த மற்றும் ஒரு இளைய சகோதரிகளென இருவர் உள்ளனர். கான் பஷ்டூன் மற்றும் பஞ்சாபி வம்சாவளியைச் சேர்ந்தவர்.
காதல் தொலைக்காட்சித் தொடரான ராஸ்ம் ஈ துனியா என்றப்படத்தில் முக்கோண காதலில் சிக்கிய ஒரு பெண்ணையும், ஹம் தொலைக்காட்சியா தயாரிக்கப்பட்ட சமூகப்படமான டால்டால் என்றப் படத்தில் பதற்றமான மனைவியாக சித்தரித்ததற்காக கான் ஒருமனதாக பாராட்டுக்களைப் பெற்றார்.
சபா கமர் அல்லது சபாஹத் கமர் சமான் என்றழைக்கப்படும் இவர் ஒரு பாக்கித்தான் நடிகை மற்றும் தொலைக்காட்சி ஆளுமை ஆவார். இவர் 1984 ஏப்ரல் 5 அன்று பிறந்தவர். பாக்கித்தானின் மிகவும் பிரபலமான மற்றும் அதிக சம்பளம் வாங்கும் நடிகைகளில் ஒருவரான கமர், லக்ஸ் ஸ்டைல் விருது, ஹம் விருது மற்றும் பிலிம்பேர் விருதுக்கான பரிந்துரை உள்ளிட்ட பல பாராட்டுகளைப் பெற்றவர். பாக்கித்தான் அரசாங்கத்தால் 2012 இல் தம்கா-இ-இம்தியாஸ் மற்றும் 2016 ஆம் ஆண்டில் செயல்திறன் பெருமை ஆகியவற்றால் கௌரவிக்கப்பட்டார் . மெய்ன் ஆரத் ஹூன் என்ற தொலைக்காட்சித் தொடரில் ஒரு பாத்திரத்துடன் தனது நடிப்பில் அறிமுகமானார். ஏஆர்.ஒய் டிஜிட்டலின் நீதிமன்ற அறை நாடகமான சீக் என்பதில் கமர் கடைசியாக மன்னாட் என்ற கதாபாத்திரத்தில் நடித்தார் .
கமர் சர்மத் கூசத்தின் 2015 ஆம் ஆண்டு திரைப்படமான மாண்டோ என்றத் திரைப்படத்தின் மூலம் அறிமுகமானார். அவரது மிகப்பெரிய வணிக வெற்றி 2016 இ8ல் வெளிவந்த ரோம்-காம் லாகூர் சே ஆகே என்பதாகும். சர்வதேச அளவில், 2017 ஆம் ஆண்டு இந்தி மீடியம் என்ற நகைச்சுவை-நாடகத்தில் அவர் நடித்ததற்காக விமர்சன ரீதியான பாராட்டுகளைப் பெற்றார், இது எல்லா காலத்திலும் அதிக வசூல் செய்த இந்தியப் படங்களில் இடம் பெற்றது மற்றும் பிலிம்பேர் சிறந்த நடிகைக்கான விருதைப் பெற்றது. அவர் 2018 இல் வெளியான குறும்படங்களான மூமல் ரானோ, தில் தியான் கல்லன் மற்றும் இஸ் தில் கி எஸி கி டெஸ்ஸி ஆகியவற்றில் நடித்தார். நடிப்பைத் தவிர, அரசியல் நையாண்டியான ஹம் சப் உமீத் சே ஹைன் என்ற நிகழ்ச்சியில்' தொகுப்பாளராகவும் நகைச்சுவை நடிகையாகவும் பணியாற்றுகிறார்.
இந்திய பாக்கித்தான் பிரிவினையை அடிப்படையாகக் கொண்டு 2010 இல் ஒளிபரப்பப்பட்ட தஸ்தான் என்ற தொலைக்காட்சித் நாடகமான கமரின் முதல் வெற்றியாக நிரூபிக்கப்பட்டது, அதில் அவர் நாயகிக்கு இணையான ஒரு பெண் கதாபாத்திரத்தில் நடித்தார். இதன்மூலம்அவர் பாக்கித்தான் மீடியா விருதைப் பெற்றார், மேலும் பானி ஜெய்சா பியார் மற்றும் சமூக நாடகமான தாகன் ஆகிய நாடகங்களில் நடித்த்ததின் மூலம் உருது தொலைக்காட்சியில் முன்னணி நடிகையாக தன்னை நிறுவிக்கொண்டார்.
கமர் 1984 ஏப்ரல் 5, அன்று சிந்து மாகாணத்தில் ஐதராபாத்தில் ஒரு சிந்தி குடும்பத்தில் பிறந்தார். அவர் மிகச் சிறிய வயதிலேயே தந்தையை இழந்து, தனது குழந்தைப் பருவத்தின் பெரும்பகுதியை குஜ்ரான்வாலாவில் தனது பாட்டியுடன் கழித்தார். குஜ்ரான்வாலாவில் தனது ஆரம்பக் கல்வியைப் பெற்றார், பின்னர் மேலதிக படிப்பைத் தொடர லாகூர் சென்றார். அவரது குடும்பம் கராச்சியில் குடியேறியது.
ஜிம்பாப்வேயின் ஹராரேவில் ஒரு முஸ்லீம் குடும்பத்தில் தென் ஆப்பிரிக்க தந்தை மற்றும் பாகிஸ்தான் தாய்க்கு மதிரா பிறந்தார். இவரது சகோதரி ரோஸ் முஹம்மதுவும் ஒரு நடிகை ஆவார். ஜிம்பாப்வேயில் அமைதியின்மைக்கு மத்தியில் தனது குடும்பத்துடன் பாகிஸ்தானுக்குச் செல்வதற்கு முன்பு அவர் ஜிம்பாப்வேயில் கல்வி கற்றார். ஜடுகர், தேசி பீட் மற்றும் மல்கூவின் நாச்டி கமல் பில்லோ மற்றும் ரிஸ்வான்-உல்-ஹக் எழுதிய வோ கவுன் தி ஆகியோரின் இசை காணொளிகளில் அறிமுகமானார். மார்ச் 2011 இல், வைப் டிவியில் “லவ் இன்டிகேட்டர்” என்ற தலைப்பில் ஒரு இரவு நிகழ்ச்சியை நடத்த அவருக்கு வாய்ப்பு கிடைத்தது.
மதிரா ஒரு முன்னணி பாகிஸ்தான் நவீன ஆடை வடிவமைப்பு பத்திரிகையின் அட்டைப்படத்திற்காக படமாக்கப்பட்டார். 2011 ஆம் ஆண்டில் அவர், இளைஞர்களின் பொழுதுபோக்கு நிகழ்ச்சிகள் நிறைந்த ஆக் தொலைக்காட்சியில் "பாஜி இணையதளம்" என்ற நிகழ்ச்சியையும் தொகுத்து வழங்கினார். 2013 ஆம் ஆண்டில் இந்திய பஞ்சாபி திரைப்படமான யங் மலாங்கில் லக் சி கரண்ட் என்ற குத்தாட்டப்பாடலை மேற்கொண்டு பாலிவுட்டில் அறிமுகமானார். ஹுமாயூன் சயீத் நடித்த மெயின் ஹூன் ஷாஹித் அப்ரிடி படத்தில் மாஸ்தி மெய்ன் டூபி ராத் ஹை என்கிற பாடலையும் பாடியுள்ளார்.
மதிரா என்கிற மதிரா முகமது பாகிஸ்தானி மாடல், நடனக்கலைஞர், தொலைக்காட்சித் தொகுப்பாளினி, பாடகர் மற்றும் நடிகை ஆவார். இவர் பல தொலைக்காட்சி நிகழ்ச்சிகளை தொகுத்து வழங்கியுள்ளார் மற்றும் இசை காணொளிகளில் தோன்றியுள்ளார். மெயின் ஹூன் ஷாஹித் அப்ரிடி மற்றும் இந்திய பஞ்சாபி திரைப்படமான யங் மலாங் ஆகியவற்றில் அவரது குத்தாட்டப் பாடல்களுக்காக அவர் அறியப்படுகிறார்.
மதிரா பஞ்சாபி பாடகர் ஃபரன் ஜே மிர்சாவை 2012 இல் திருமணம் செய்து கொண்டார். இந்த தம்பதிக்கு அஹில் ரிஸ்வி என்ற மகன் 2014 இல் பிறந்தார். தவறான புரிதல்களால் இந்த ஜோடி 2018 இல் பிரிந்தது. மதிரா ஒரு முஸ்லீம், தனது கடவுளுடனான தனது உறவை தனிப்பட்டதாக கருதுகிறார்.
பின்னர், 2017 முதல் 2019 வரை, ஜியோ கஹானியின் தொடரான நாகினில் துணை கதாபாத்திரத்தில் நடித்தார். 2019 ஆம் ஆண்டில், டேனிஷ் தைமூருக்கு ஜோடியாக காதல்-திருப்பங்கள் பல நிறைந்த திரைப் படமான சிர்ஃப் டம் ஹாய் டூ ஹோவில் நடித்தார். இதுவரை இவர் ஏழு திரைப்படங்களில் நடித்துள்ளார்.
மதிரா, 2014 இல் விபின் சர்மா இயக்கிய படத்தில் நடித்தார். 2015 ஆம் ஆண்டில், அட்னான் சாமிகானின் "பீகி பீகி ராட்டன் மே" பாடலுக்கு அஞ்சலி செலுத்துவதன் மூலம் ஃபுர்கான் மற்றும் இம்ரானுடன் "பியா ரே" பாடலில் இடம்பெற்றுள்ளார்.
நாராயண் கோபால் குரு ஆச்சார்யா காத்மாண்டுவில் உள்ள கிலகல்டோலில் ஒரு நேவார் குடும்பத்தில் 1939 அக்டோபர் 4 அன்று, ஆஷா கோபால் குரு ஆச்சார்யா மற்றும் ராம் தேவி குரு ஆச்சார்யா ஆகியோருக்கு பிறந்தார். அவருக்கு ஆறு சகோதரர்களும் நான்கு சகோதரிகளும் இருந்தனர். அவரது உடன்பிறப்புகளின் பெயர் மனோகர் கோபால் குரு ஆச்சார்யா, நந்தா கோபால் குரு ஆச்சார்யா, இராம் கோபால் குரு ஆச்சார்யா, இலட்சுமண் கோபால் குரு ஆச்சார்யா மற்றும் சாந்தி குரு ஆச்சார்யா என்பதாகும்.
நாராயண் கோபால் குரு ஆச்சார்யா , தொழில் ரீதியாக நாராயண் கோபால் மற்றும் என்.கோபால் என அழைக்கப்படும் ஒரு பிரபல பாடகர் மற்றும் நேபாளி இசையமைப்பாளர் ஆவார். (நேபாளத்தின் மிக முக்கியமான கலாச்சார சின்னங்களில் ஒன்றாகக் கருதப்படும் இவர் நேபாளத்தில் "ஸ்வர் சாம்ராட்" என்று குறிப்பிடப்படுகிறார். அவரது பாடியுள்ள ஏராளமான சோகப் பாடல்களால் அவர் "சோக அரசர்" என்றும் அழைக்கப்படுகிறார். அவர் நேபாள மொழியிலும் பாடியுள்ளார்.
புல்லாங்குழல் ஆகியவை உடன் இணந்திருந்தன. 1950 கள் முதல் 70 கள் வரை இசை இயக்குநராக இருந்த இவர் முதல் தலைமுறையைச் சார்ந்த தொழில்முறை நேபாளிப் பாடகர் ஆவார். இவரது பாடல்கள் நாடு முழுவதும் பல திரைப்படங்கள் மற்றும் நாடகங்களில் காட்சிப்படுத்தப்பட்டுள்ளன.
நாராயண் கோபால் தனது வாழ்நாளில் 137 பாடல்களைப் பாடியுள்ளார், அவரது முதல் பாடலுக்கு அவரது நண்பர் பிரேம் தோஜ் பிரதான் மற்றும் அவரது ஆசிரியர் மாணிக் ரத்னா ஆகிய இருவரும் சேர்ந்து இசையமைத்தனர். கோபால் 20 ஆம் நூற்றாண்டின் மிகவும் பிரபலமான மற்றும் செல்வாக்குமிக்க இசைக்கலைஞர்களில் ஒருவர். கோபால் அவரது வாழ்நாளில் பல விருதுகளைப் பெற்றுள்ளார்.
2016 ஆம் ஆண்டு பள்ளி விடுப்பு சான்றிதழை முடித்தார்.பின்னர் திரி-சந்திரா கல்லூரியில் மனிதநேயத்தில் இளங்கலைப் பட்டம் பெற்றார். பரோடா மகாராஜா சாயாஜிராவ் பல்கலைக்கழகத்தில் இந்திய பாரம்பரிய இசையினைக் கற்க இந்தியா வந்தார். ஆனால் படிப்பை முடிக்காமல் நேபாளத்திற்குத் திரும்பினார். அவர் 1971 இல் பெமலா லாமாவை மணந்தார்.
உலக மற்போர் மகிழ்கலை நிறுவனத்தின் 1989 முதல் 2018 ஆம் ஆண்டு வரையிலான காலகட்டங்களில் பல முக்கிய நிகழ்வுகளில் இவர் தலையங்கச் செய்தியாக இடம்பெற்றுள்ளார். மேலும் இவர் டி-ஜெனரேசன் எக்ஸ் எனும் குழுவின் துணை நிறுவனரும் முதன்மை தலைவரும் ஆவார். அமெரிக்க மற்போர் சங்கத்திலும் இவர் போட்டியிட்டுள்ளார். அங்கு 1985 ஆம் ஆண்டில் மார்ட்டி ஜன்னட்டியுடன் இணைந்து த மிட்நைட் ராக்கர்ஸ் எனும் குழுவினைத் தோற்றுவித்தார். இவருடன் இணைந்து இருமுறை அமெரிக்க மற்போர் கூட்டு வாகையாளர் பட்டத்தினை இருமுறை வென்றுள்ளார். இந்த இணை உலக மற்போர் நிறுவனத்திலும் இணைந்தே த ராக்கர்ஸ் எனும் பெயரில் விளையாடினர். இருந்தபோதிலும் சனவரி, 1992 இல் இந்த இணை பிரிந்தது. அதன்பின் ஒரு முறை கண்டங்களுக்கிடையேயான வாகையாளர் பட்டத்தினைப் பெற்றார்.
மைக்கேல் ஷான் இக்கன்பாட்டம் ஷான் மைக்கேல்சு எனும் தனது மேடைப் பெயரால் அறியப்படும் இவர் ஓர் அமெரிக்கத் தொழில்முறை மற்போர் வீரர், தொலைக்காட்சி நிகழ்ச்சி நடத்துனர் மற்றும் நடிகர் ஆவார். அனைத்துக் காலத்திற்குமான சிறந்த மற்போர் வீரர்களில் ஒருவராக இவர் அறியப்படுகிறார். ஹார்ட் பிரேக் கிட் மற்றும் மிஸ்டர் ரெசில்மேனியா போன்ற புனைப் பெயர்களாலும் அறியப்படுகிறார்.
கிராண்ட் சிலாம் வாகையாளர் போட்டிக்கான முதல் போட்டியில் வெற்றி பெற்று அதன் முதல் வாகையாளர் ஆனார். இரண்டு முறை ஹால் ஆஃப் ஃபேமாகத் தேர்வானார். அதில் 2011 ஆம் ஆண்டில் தனி நபர் விளையாட்டிற்காகவும் 2019 ஆம் ஆண்டில் டி-எனரேசன் எக்ஸ் எனும் அங்கத்தினராகவும் பெற்றார். ஏப்ரல் 23, 2007 இல் ரா நிகழ்ச்சியில் ஜான் சீனாவுடனான போட்டியானது அந்த ஆண்டின் சிறந்த போட்டியாக பார்வையாளர்களால் தேர்வு செய்யப்பட்டது.
நான்கு முறை உலக வாகையாளர் பட்டத்தினையும், மூன்று முறை டபிள்யூ டபிள்யூ எஃப் வாகையாளர் பட்டத்தினையும் பெற்றுள்ளார். ஒரு முறை உலக மிகு கன வாகையாளர் பட்டத்தினையும் பெற்றுள்ளார். இரு முறை ராயல் ரம்பிள் போட்டிகளில் வாகையாளர் ஆனார். அதில் ஒரு போட்டியில் முதல் நபராக வந்து இறுதி வரை களத்தில் இருந்து வெற்றி பெற்றார். முதலாக வந்து இந்தவகையான போட்டிகளில் வெற்றி பெற்ற ஒரே வீரர் இவர் ஆவார்.
பல தேவைகளுக்காக வளிமம், ஆவி ஆகியவற்றின் அழுத்தத்தை அதிகரிக்க அமுக்கிகள் பயன்படுத்தப்படுகின்றன. காற்றமுக்கிகள் பல இடங்களில் மிகப் பரவலாகப் பயன்படுகின்றன. அமுக்கத்தை ஏற்படுத்தும் இயக்க முறைகளைப் பொறுத்து அமுக்கிகள் ஊடாட்ட, சுழல் தாரை, மையவிலகு, அச்சுப்பாய்வு அமுக்கிகள் என வகைப்படுத்தப்படுகின்றன. அமுக்கப்படும் வளிமத்தின்மேல் எந்திர உறுப்புகள் செயல்படும் முறையைப் பொறுத்து அமுக்கிகள் நேரிடப்பெயர்ச்சி அல்லது இயங்குநிலை அமுக்கிகள் எனவும் வகைப்படுத்தப்படுகின்றன.
அமுக்கிகளின் வேறுபாடு என்பது அதன் செயற்படு திறமைப் பொறுத்து வேறுபடுகின்றன. இதன் காரணிகளான, வளிமம், ஆவி அல்லது இவ்விரண்டின் கலவையின் அழுத்தத்தை உயர்த்தும் எந்திரம் அமுக்க எந்திரம் அல்லது அமுக்கி அல்லது அழுத்தி எனப்படுகிறது. அமுக்கியில் வளிமம் செல்லும்போது அது வளிமத்தின் தன்-பருமனைக் குறைத்து அதற்கு அழுத்தத்தை ஊட்டுகிறது. மைய விலகு விசிறி, அச்சுவழிப் பாய்வு விசிறிகளோடு ஒப்பிடும்போது அமுக்கிகள் உயர்அழுத்த எந்திரங்களாகும். எந்திர விசிறிகள் குறைந்த அழுத்த எந்திரங்களாகும்.
நேரிடப்பெயர்ச்சி அமுக்கிகள் : இவைகளில் தொடர்ந்து பாயும் வளிமப்பருமன் ஒரு மூடிய கலனில் கட்டுப்படுத்தப்படுகின்றது. மூடிய கலனில் பருமன் குறையக் குறைய வளிமத்தின் அழுத்தம் உயர்ந்து கொண்டே போகும் இயங்குநிலை அமுக்கிகளில் சுழலும் இதழ்கள் அல்லது வாளிகள் பாய்மத்துக்கு அழுத்தத்தையும் விரைவையும்/திசைவேகம் ஊட்டுகின்றன.
இருகட்ட அமுக்கிகள் : இவற்றில் முதல் உருளையில் வளிமம் ஓர் இடைநிலை அழுத்தத்துக்கு அமுக்கப்படும். மறு உருளையில் வளிமத்தின் அழுத்தம் இறுதி வெளியேற்ற அழுத்தத்திற்கு அமுக்கப்படும். இரு கட்டங்களுக்கு மேல் அழுத்தம் உருவாக்கப்பட்டால் அந்த அமுக்கி பல கட்ட அணி எனப்படும்.
ஒற்றைக்கட்ட அமுக்கிகள் : ஒற்றைக்கட்ட அமுக்கிகள் . ஒவ்வோர் உருளையிலும் உலக்கையின் ஒவ்வொரு சுழற்சியின்போதும் அது நுழைவாயிலிருந்து வெளியேற்றவாய் வரை வளிமத்தின் அழுத்தத்தை உயர்த்துகின்றது.
ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும், அடுத்து 31 பெரிய மாகாணங்களாகப் பிரிக்கப்பட்டுள்ளன. இந்த மாகாணங்கள் மூன்றாம் நிலைப் பிரிவாக மண்டலங்கள் எனப் பிரிக்கப்பட்டுள்ளன. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் , ) பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான பொருள் உடைய தமிழ்ச் சொல் மண்டலம் ஆகும். ஈரானின் மண்டலத்தை அந்நாட்டினர் சாரெசுடன் என்றே அழைக்கின்றனர். இவை அந்நாட்டு அரசின் ஆளுகைப் பிரிவுகளில் ஒன்றாகும். இப்பிரிவுக்கு மேலே இரண்டு பிரிவுகள் உள்ளன. முதற்பிரிவின் பெயர் ஆட்சிப்பகுதி என்பர்.
பாக்ச்சு என்பது ஈரானின் ஆட்சிப் பிரிவுகளுள் ஒன்றின் பெயராகும். பல நேரங்களில், இச்சொல்லானது மண்டலம் என்றே மொழிபெயர்க்கப்படுகிறது. இருப்பினும் இந்த ஆட்சிப்பிரிவானது, அமெரிக்க ஐக்கிய நாடுகளில் உள்ள ஒரு திட்டநகரம் அல்லது இங்கிலாந்து நாட்டின் மாவட்டங்கள் போன்ற நிருவாக முறையைக் கொண்டதே ஆகும். இவைகள் தமிழகத்தின் மாவட்டங்கள் போன்றவை எனலாம்.
ஒவ்வொரு ஈரானிய மண்டலமும், நான்காம் நிலை ஆட்சிப்பிரிவாக, ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன. இவைகள் தமிழகத்தின் மாவட்டங்கள் போன்றவை எனலாம். பொதுவாக இந்நாட்டில் ஒரு மண்டலம் என்பது யாதெனில், ஓரிரு நகரங்களையும் அத்துடன் ஊர்ப்புறத் திரட்சிகளையும் பெற்றிருக்கும். இதனுள் ஒரு நகரமே, அந்த மண்டலத்தின் தலைநகராகச் செயல்படுகிறது.
ஒவ்வொரு மண்டலமும் பஃர்மன்தாரி எனப்படும், அலுவலகத்தால் நிருவகிக்கப்படுகிறது. இந்த அலுவலகமானது, வெவ்வேறு பொது நிகழ்வுகளையும், முகமை வழி செயற்படும் செயற்களையும் ஒருங்கிணைக்கிறது. இந்த ஒருங்கிணைப்பினை பஃர்மந்தர் என்ற மண்டல ஆளுநர் ஆட்சி செய்வார். இவரே இம்மண்டலத்தின் தலைமை அதிகாரியாக செயற்பட்டு, இம்மண்டலத்தை வழிநடத்துவார்.
இவருக்கு முன் குடியரசுத் தலைவராகப் பதவி வகித்த இலெவன் தெர்-பெத்ரோசியன் பதவி நீக்கம் செய்யப்பட்ட பின்னர், கோச்சார்யன் ஆர்மீனியாவின் இரண்டாவது குடியரசுத் தலைவராக 1998 மார்ச் 30 அன்று தேர்ந்தெடுக்கப்பட்டார். சர்வதேசத் தேர்தல் பார்வையாளர்களால் அறிவிக்கப்பட்டபடி இரு தரப்பினரின் முறைகேடுகள் மற்றும் மீறல்களால் சிதைக்கப்பட்ட குடியரசுத் தலைவர்த் தேர்தலில் அவரது முக்கிய போட்டியாளரான கரேன் டெமிர்ச்சியனை தோற்கடித்தார். அரசியலமைப்பின் படி கோச்சார்யன் பத்து ஆண்டுகளாக ஆர்மீனிய குடிமகனாக இருக்கவில்லை என்று புகார்கள் இருந்தன, 7 ஆண்டிற்கும் குறைவான ஒரு குடியரசின் 10 ஆண்டு குடிமகனாக இருப்பது அவருக்கு சாத்தியமில்லை என்றாலும் ஆர்மீனிய அரசியலமைப்பு ஆர்மீனிய சோவியத் சோசலிச குடியரசை முன்னோடி அரசாக அங்கீகரித்தது.
இவரது ஆட்சியில் 2001 மற்றும் 2007 க்கு இடையில், கட்டுமான ஏற்றம் காரணமாக ஆர்மீனியாவின் பொருளாதாரம் ஆண்டுதோறும் சராசரியாக 12% வளர்ச்சியடைந்தது. சுதந்திரத்திற்குப் பிந்தைய ஆர்மீனிய வரலாற்றில் மோசமான இரண்டு நிகழ்வுகளை இவர் எதிர்கொண்டார்: 1999 ஆர்மீனிய நாடாளுமன்ற துப்பாக்கிச் சூடு மற்றும் 2008 குடியரசுத் தலைவர் தேர்தல் போராட்டங்களின் போது பத்து பேர் கொல்லப்பட்டது. இந்த இரண்டு நிகழ்வுகளுக்கும் அவர் எதிர்க்கட்சியால் குறிப்பாக ஆர்மீனியாவின் முதல் குடியரசுத் தலைவராக இருந்த இலெவன் டெர்-பெத்ரோசியன் மற்றும் அவரது கட்சியினரால் குற்றம் சாட்டப்பட்டார்.
இராபர்ட் கோச்சார்யன் அசர்பைஜானின் நாகோர்னோ-கராபாக் தன்னாட்சி மாகாணத்திலுள்ள எசுடெபனகெத்தில் பிறந்தார். அங்கு இடைநிலைக் கல்வியைப் பெற்றார், 1972 முதல் 1974 வரை சோவியத் ராணுவத்தில் பணியாற்றினார். அவருக்கும் அவரது மனைவி பெல்லா கோச்சார்யனுக்கும் மூன்று குழந்தைகள் உள்ளனர்: செட்ராக், கயேன் மற்றும் லெவன்; அவர்கள் அனைவரும் எசுடெபனகெத்தில் பிறந்தவர்கள். கோச்சார்யன் தனது சொந்த ஆர்மீனியன் மொழியைத் தவிர, உருசிய மற்றும் ஆங்கிலம் பேசுகிறார்.
1998 மற்றும் 2003 குடியரசுத் தலைவர் தேர்தல்கள் இரண்டும், இரண்டு சுற்றுகளாக நடத்தப்பட்டன. எதிர்க்கட்சி வேட்பாளர்கள் ஏற்படுத்திய பிரச்சனை காரணமாக அவர்கள் சர்வதேச பார்வையாளர்களால் விமர்சிக்கப்பட்டனர். கோச்சார்யனும் அவரது குடும்பத்தினரும் அவர் பதவியில் இருந்த காலத்தில் நூற்றுக்கணக்கான மில்லியன் டாலர்கள் மதிப்புள்ள ஒரு செல்வத்தையும் விரிவான வணிக நலன்களையும் குவித்தனர்.
மனிந்தர் சிங் என்பவர் இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார். மேலும் இவர் 1980 ஆம் ஆண்டில் முதல் தரத் துடுப்பாட்டப் போட்டிகளிலும், 1982 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 1982 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 145 முதல் தரத் துடுப்பாட்டப் போட்டிகளில் விளையாடி 1387 ஓட்டங்களையும் , 110 பட்டியல் அ துடுப்பாட்டப் போட்டிகளில் விளையாடி 27 ஓட்டங்களையும் ,59 ஒருநாள் துடுப்பாட்டப் போட்டிகளில் விளையாடி 49 ஓட்டங்களையும் 35 தேர்வுத் துடுப்பாட்டப் போட்டிகளில் விளையாடி 99 ஓட்டங்களை எடுத்துள்ளார்.தனது தேர்வுத் துடுப்பாட்ட வாழ்க்கையில் ஒரு நூறு ஓட்டங்களை கூட எடுத்ததில்லை.
1983 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 21 இல் கராச்சியில் நடைபெற்ற ஒருநாள் பன்னாட்டுத் துடுப்பாட்டப் போட்டியில் பாக்கித்தான் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். இந்தப் போட்டியில் 8 ஓவர்கள் வீசி 47 ஓட்டங்களை வீட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் பாக்கித்தான் அணியில் 80 ஓட்டங்களில் வெற்றி பெற்றது.
இந்திய இரயில்வேயின் பாரம்பரியத்தை வெளிப்படுத்தும் வகையில் இந்த அருங்காட்சியகம் நிறுவப்பட்டுள்ளது. அதற்கான பணிகள் 2001 ஆம் ஆண்டில் தொடங்கியது.அருங்காட்சியகம் ரயில்வே அமைச்சர் நித்தீசு குமாரால் மார்ச் 2002 ஆண்டில் திறந்துவைக்கப்பட்டது. அதன் பின்னர் பல மாற்றங்கள் செய்யப்பட்டு, அருங்காட்சியகத்தில் குழந்தைகளுக்காக ஒரு இரயில் பயணத்தை உருவாக்கியது. மாதந்தோரும் கிட்டத்தட்ட 5,500 பேர் அருங்காட்சியகத்திற்கு வருகை தருகிறார்கள். அவர்களில் முதன்மையாக மாணவர்களும் மற்றும் உள்ளூர்வாசிகளும் அடங்குவார்கள். இந்தியாவின் வளர்ச்சியில் இந்த அருங்காட்சியகத்தின் பங்கு இருந்தபோதிலும், விழிப்புணர்வு மற்றும் விளம்பரம் இல்லாததால் இரயில்வே துறைப் போராடுகிறது. 2012 ஆண்டில் 10 வது ஆண்டு விழாவின் போது, அருங்காட்சியகம் விரிவாக்க திட்டங்களை அறிவித்தது. 2017 ஆண்டில் ஆகத்து மாதம் மட்டும் சுமார் 14,792 பேர் இந்த அருங்காட்சியகத்தைப் பார்வையிட்டனர். மேலும் 2016 ஆம் ஆண்டு ஆகத்து மாதத்தில் 10,809 பார்வையாளர்கள் வந்திருந்தனர்.
அருங்காட்சியகத்தில் 6.5 ஏக்கர் பரப்பளவில் இரண்டு காட்சியகங்கள் உள்ளன, 19 ஆம் நூற்றாண்டின் பல வெளிப்புற பாரம்பரிய கண்காட்சிகள் மற்றும் பொம்மை ரயில் மற்றும் விளையாட்டு மைதானம் பார்வையாளர்களைக் கவரும் வகையில் அமைந்துள்ளது. இதன் சேகரிப்பில் உட்புற மற்றும் வெளிப்புற கண்காட்சிகள் உள்ளன. உட்புற காட்சியகங்களில் இரயில்பெட்டி இணைப்புத் தொழிற்சாலை மற்றும் இந்திய இரயில்வேயின் ஆரம்ப ஆண்டுகளை விவரிக்கும் புகைப்படங்கள் உள்ளன. இந்த அருங்காட்சியகத்தில் இரயில்களின் வேலை மாதிரிகள் மற்றும் அரிதான பிரித்தானியா கால கலைப்பொருட்கள இடம்பெற்றுள்ளன. அருங்காட்சியகம் இரண்டாவது தசாப்தத்திற்கான புதிய கண்காட்சிகளின் இருப்பிடமாக அமையும். நீலின் பந்து டோக்கன் அமைப்பு பற்றிய காணொளியும், மகாத்மா காந்தி பயணம் செய்த ஒரு இரயில்பெட்டியும் இங்கு இடம்பெற்றுள்ளன.
அருங்காட்சியகத்தின் கண்காட்சிகளில் உலகெங்கிலும் உள்ள அதிவேக ரயில்களின் சுவரொட்டிகள், இந்திய இரயில்வேயின் வரலாறு மற்றும் இலங்கை, பிலிப்பீன்சு, வியட்நாம் மற்றும் சாம்பியாவிற்காக தயாரிக்கப்பட்ட பெட்டிகளின் மாதிரிகள் ஆகியவை ஒன்றிணைக்கப்பட்டுள்ளன. மேலும் மும்பை புறநகர் இரயில் வலைப்பின்னல் பெட்டிகளும், இந்தியாவின் பழைய இரயில் வரைபடங்கள், நூற்றாண்டு பழமையான கடிகாரங்கள் மற்றும் டீசல்-நீராவிபொறி இயந்திரங்களின் தொகுதிகள் உள்ளிட்டவையும் இதில் அடங்கும். வெளிப்புற கண்காட்சிகளில் நீலகிரி மலை இரயில்வே பெட்டிகளின் மாதிரிகள், ஒரு சி.எம். ஆய்வு கார், எம்.சி. டீசல் மற்றும் கலப்பை போன்றவைகளின் மாதிரிகள் காட்சிபடுத்தப்பட்டுள்ளன.
அருங்காட்சியகத்தின் வெளிப்புற கண்காட்சிகளில் 41 ரயில் மாதிரிகள் அடங்கியுள்ளன. 1895 ஆம் ஆண்டு சான் பிளவரால் உருவாக்கப்பட்ட மாதிரி நீராவி உழவு இயந்திம் இங்கு காட்சிபடுத்தப்பட்டுள்ளது. 1860 ஆம் ஆண்டுகளில் இருந்த இருதளப் பெட்டிகளும் காட்சிக்கு வைக்கப்பட்டுள்ளன. மாதிரிகளை ஆய்வு செய்யும் கார், ஆர்.ஏ. 30 மெட்ரோபொலிட்டன் பெட்டி மற்றும் இந்நிறுவனத் தயாரிப்புகள், கிரேன் எர்குலசு என்ற அவசர நிவாரணத்திற்கு பயன்படுத்தப்படுபவை மற்றும் சொகுசு பெட்டிகள் போன்றவை அருங்காட்சியகத்தின் அனைத்து பார்வையாளர்களும் அணுகக்கூடிய வகையில் அமைக்கப்பட்டுள்ளன.